**DÔVODOVÁ SPRÁVA**

**A. Všeobecná časť**

Návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony predkladajú do legislatívneho procesu poslanci Národnej rady Slovenskej republiky: Jozef Habánik, Dušan Jarjabek.

Cieľom predloženého návrhu zákona je odstránenie nezrovnalostí v §9 ods. 1 písm. a), v ktorom je chybne zavedená kompetencia akademického senátu verejnej vysokej školy schvaľovať rokovací poriadok vedeckej rady verejnej vysokej školy, pričom rokovací poriadok vedeckej rady verejnej vysokej školy podľa §12 ods. 1 písm. k) schvaľuje vedecká rada verejnej vysokej školy. Ďalej v §41 sa dopĺňa nový odsek 15, nakoľko podľa §9 ods. 1 písm. k), výročnú správu o činnosti verejnej vysokej školy a výročnú správe o hospodárení verejnej vysokej školy schvaľuje akademický senát verejnej vysokej školy po predchádzajúcom vyjadrení správnej rady verejnej vysokej školy a tá podľa §41 takúto pôsobnosť nemá.

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná, zákonmi, v súlade s právom Európskej únie a v súlade s nálezmi Ústavného súdu Slovenskej republiky.

Návrh zákona nemá vplyv na rozpočet verejnej správy, sociálne vplyvy, vplyvy na podnikateľské prostredie, životné prostredie, vplyvy na manželstvo, rodičovstvo a rodinu, na informatizáciu spoločnosti ani na služby verejnej správy pre občana.

**B. Osobitná časť**

**K Čl. I**

**K bodom 1 a 2**

Cieľom návrhu je odstrániť nezrovnalosti v súčasnom znení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v §9 §9 ods. 1 písm. a), v ktorom je chybne zavedená kompetencia akademického senátu verejnej vysokej školy schvaľovať rokovací poriadok vedeckej rady verejnej vysokej školy a v §41 sa dopĺňa nový odsek 15, nakoľko podľa §9 ods. 1 písm. k), výročnú správu o činnosti verejnej vysokej školy a výročnú správe o hospodárení verejnej vysokej školy schvaľuje akademický senát verejnej vysokej školy po predchádzajúcom vyjadrení správnej rady verejnej vysokej školy a tá podľa §41 takúto pôsobnosť nemá

**K Čl. II**

Účinnosť sa navrhuje od 1. januára 2023, vzhľadom k harmonogramu prerokovania návrhu v NR SR.